TURISTIČKA ZAJEDNICA RAVNI KOTARI

                                

IZVJEŠĆE O IZVRŠENJU PROGRAMA RADA TURISTIČKE ZAJEDNICE RAVNI KOTARI ZA 
RAZDOBLJE SIJEČANJ – PROSINAC 2022. GODINE

Benkovac, ožujak 2023. godine
UVOD

Sukladno članku 57. Zakona o turističkim zajednicama i promicanju hrvatskog turizma (NN 52/19 i 42/20 ) i članku 56. Statuta Turistički ured Turističke zajednice Ravni kotari podnosi izvješće o Izvršenju programa rada.
U skladu s odredbama članka 57. Zakona o turističkim zajednicama i promicanju hrvatskog turizma (NN 52/19 i 42/20) turističke zajednice izrađuju i donose Izvješće o izvršenju programa rada koje obvezno sadržava podatke o: 
•	izvršenju programom rada pojedinačno utvrđenih zadataka
•	izdacima izvršenja programom rada pojedinačno utvrđenih zadataka
•	izdacima za poslovanje turističkog ureda i rad tijela turističke zajednice
•	ostvarenju prihoda po izvorima
•	financijskom rezultatu poslovanja
•	usporedbi financijskog plana i njegova ostvarenja s obrazloženjem odstupanja
•	analizi i ocjeni izvršenja programa te procjeni učinka poduzetih aktivnosti na razvoj turizma
Prijedlog Programa rada i Financijskog plana za 2022. godinu usvojen je na 5. sjednici Turističkog vijeća Turističke zajednice Ravni kotari održanoj dana 17. prosinca 2021. godine. 

Skupština Turističke zajednice Ravni kotari, usvojila je prijedlog Programa rada s Financijskim planom na 3. sjednici Skupštine održanoj dana 28. prosinca 2021.

Turistička zajednica Ravni kotari je u razdoblju od 01. siječnja do 31. prosinca 2022. godine zabilježila ukupan broj dolazaka od 17.510 (33,69% više u odnosu na 2021., te 121,31% više nego 2020. godine) i ukupan broj noćenja u iznosu od 162.116 (32,07% više nego 2021.godine, te 93,28% više nego 2020. godine).
Statistiku za razdoblje od 01. siječnja do 31. prosinca 2022. te od 01.01.-31.12.2021. godine prilažemo u nastavku:

Tablica 1 Dolasci i noćenja turista 01.01.-31.12.2022. te 01.01.-31.12.2021.
	DOLASCI	NOĆENJA	
Turistička zaj.	domaći	strani	ukupno	domaći	strani	ukupno	
2021.godina	1.186	11.911	13.097	8.553	114.201	122.754	
2022. godina	1.106	16.404	17.510	7.480	154.636	162.116	
Izvor: Autor prema www.evisitor.hr

Najveći broj dolazaka i noćenja ostvaruje se u objektima u domaćinstvu, tj. u kućama za odmor čiji broj raste iz godine u godinu te one čine najveći broj smještajnih kapaciteta u strukturi smještaja Turističke zajednice Ravni kotari. 
Na području naše Turističke zajednice i dalje su najbrojniji Njemački turisti. Također, veći dio u dolascima i noćenjima zauzimaju turisti iz Srbije, Bosne i Hercegovine, Poljske, Hrvatske, Austrije, Nizozemske, Belgije, Francuske i Ujedinjenog Kraljevstva.

FINANCIJSKI REZULTATI
Izvješća o izvršenju programa rada na precizan i jasan način iskazuje financijski rezultat Turističke zajednice Ravni kotari iz kojeg je razvidan iznos financijskih sredstava s kojim turistička zajednica raspolaže u narednom razdoblju te vrijednosti nefinancijske i financijske imovine turističke zajednice.
•	PRIHODI TURISTIČKE ZAJEDNICE RAVNI KOTARI

1.	Izvorni prihodi
1.1.	Turistička pristojba ostvarena je u iznosu od 406.672,36 kune/53.974,70 €.
Turistička pristojba plaća se temeljem članka 59. Zakona o turističkim zajednicama i promicanju hrvatskog turizma (NN 52/2019), a u skladu sa Zakonom o turističkoj pristojbi (NN 52/2019). 
U razdoblju od 01. siječnja do 31. prosinca 2022. godine ostvareno je 406.672,36 kuna/53.974,70 € prihoda od turističke pristojbe, planirano je 250.000,00 kuna/33.180,70 €.
Zbog ukidanja covid mjera i normalizacijom situacije, u 2022. godini smo ostvarili puni financijski potencijal turističke pristojbe. Također, ulaskom novih kapaciteta u prihod od turističke pristojbe ostvaren je značajan rast prihoda.

1.2.	Turistička članarina ostvarena je u iznosu od 223.758,08 kuna/29.697,80 €.
Turistička članarina plaća se temeljem članka 59. Zakona o turističkim zajednicama, a u skladu sa Zakonom o članarinama u turističkim zajednicama. 
U razdoblju od 01. siječnja do 31. prosinca 2022. godine ostvareno je 223.758,08 kuna/29.697,80 € prihoda od turističke članarine, planirano je 170.000,00 kuna/22.562,88 €.
Realizacija izvornih prihoda: 630.430,44 kn/83.672,50 €

Turistička pristojba – 406.672,36 kn/53.974,70 €
Članarina – 223.758,08 kn/29.697,80 €
2.	Prihodi iz proračuna općine/grada/županije i državnog proračuna su planirani u iznosu od 370.000,00 kuna/49.107,44 €, a ostvareni su u iznosu od 392.500,00 kuna/52.093,70 €.
U 2022. godini smo od Zadarske županije dobili potporu u iznosu od 5.000,00 kn/663,61 €. Od Grada Benkovca nam je doznačen iznos od 368.000,00 kn/48.841,99 €. Od Općine Stankovci doznačen nam je iznos od 19.500,00 kn/2.588,09 €.
3.	Prihod iz sustava turističkih zajednica planiran je u iznosu od 50.000,00 kuna/6.636,14 € te je ostvareno više od planiranog odnosno 626.300,00 kuna/83.124,29 €.
         3.1. Prihodi od TZ Zadarske županije – javni natječaj za potporu događanjima
Odlukom Turističkog vijeća TZZŽ od 02. veljače 2022. TZ Ravni kotari je za potpore događanjima dobila sljedeća sredstva: 
•	Dani otvorenih vrata agroturizama Ravnih kotara – 10.000,00 kn/1.327,23 €

	    3.2. Prihodi od TZ Zadarske županije – javni natječaj za razvojne projekte/programe
Odlukom Turističkog vijeća TZZŽ od 02. veljače 2022. TZ Ravni kotari je za potpore razvojnim programima/projektima dobila 30.000,00 kn/3.981,68 €.
3.3. Prihodi od Hrvatske turističke zajednice – Fond za udružene turističke zajednice
Turističke zajednica Ravni kotari je početkom 2022. godine aplicirale na javni natječaj iz Fonda za udružene turističke zajednice. Temeljem Odluke Turističkog vijeća HTZ-a od 30. lipnja, dodijeljena su nam sredstva za provedbu sljedećih projekata:
•	Izrada nove web stranice – TZP Ravni kotari – 27.500,00 kn/3.649,88 €
•	Izrada brošure – Ravni kotari – 45.000,00 kn/5.972,53 €
•	Uređenje odmorišta u Ravnim kotarima – 168.000,00 kn/22.297,43 €
•	Izrada digitalnih zapisa s motivima Ravnih kotara – 35.000,00 kn/4.645,30 €
•	Strategija razvoja turizma Ravnih kotara – 84.000,00 kn/11.148,72 €

3.4. Prihodi od TZ Zadarske županije – Fond za turistički nedovoljno razvijena područja i kontinent 
Turističke zajednica Ravni kotari je početkom 2022. godine aplicirale na javni natječaj iz Fonda za turistički nedovoljno razvijena područja i kontinent. Temeljem Odluke Turističkog vijeća HTZ-a od 19. srpnja, dodijeljena su nam sredstva za provedbu sljedećih projekata:
•	Postav turističke signalizacije - kuće za odmor – 108.000,00 kn/14.334,06 €
•	Eno-gastro manifestacije Ravnih kotara – 79.200,00 kn/10.511,65 €
•	Oslikavanje autobusnih stajališta u mjestima Ravnih kotara - 39.600,00kn/
5.255,82 €
4.	Prihodi iz EU fondova ostvareni su u iznosu od 0,00 kuna/0,00 €
5.	Prihodi od gospodarske djelatnosti ostvareni su u iznosu od 0,00 kuna/0,00 €
6.  Prihodi prenesni iz prethodne godine ostvareni su u iznosu 0,00 kuna/ 0,00 €
7.	Ostali prihodi planirani su u iznosu od 10.000,00 kuna/1.327,23 €, ostvareno je 48.981,66 kuna/6.500,98 € - prihod od prefakturiranja troškova za režije od subjekata u našim prostorima te naknada Euroherc osiguranja za nastalu štetu. 
•	RASHODI TURISTIČKE ZAJEDNICE RAVNI KOTARI
1.	Istraživanje i strateško planiranje
1.1.	Izrada strateških/operativnih/komunikacijskih/akcijskih dokumenata 
                    
Kontinuirano ulažemo u izradu Strateških dokumenata razvoja ovog prostora. Budući da je na temelju članka 11. stavka 2. Zakona o sustavu strateškog planiranja i upravljanja razvojem Republike Hrvatske (»Narodne novine«, br, 123/17.) Hrvatski sabor na sjednici 16. prosinca 2022. donio Strategiju razvoja održivog turizma do 2030. godine, ovaj dokument bit će temelj za naše buduće strateške dokumente. Vođeni time, u izradi strateških dokumenata koristimo usluge renomiranih institucija s bogatim iskustvom u poslovima izrade i implementacije takvih i sličnih strategija.
Tako smo od Sveučilišta u Zadru naručili izradu strateškog dokumenta pod nazivom ''Profil, ponašanja i stavovi turista u Ravnim kotarima'' i Stavovi lokalne zajednice o razvoju turizma u Ravnim kotarima.'' Na ovaj način smo definirati ciljeve i dali odgovore na konkretna pitanja koja su u skladu sa gore navedenim strateškim dokumentom te ujedno i strateškim dokumentima Regionalne turističke zajednice. Izrada ovih strateških dokumenata realizirana je u 2022. godini.
Od tvrtke Mili i Petar j.d.o.o., Vinkovačka 51, Split naručili smo izradu Strategiju razvoja turizma Ravnih kotara za razdoblje od 10 godina (2022.-2032.). Strategija je završena u travnju 2022. godine. Polovica iznosa, odnosno 49.000,00 kn/6.503,42 € plaćeno je u 2021. godini jer je Ugovor o poslovnoj suradnji potpisan u 2021. godini, a njime je definirano da će se prva rata u iznosu od 49.000,00 kn/6.503,42 € uplatiti odmah nakon potpisivanja ugovora. Druga rata u iznosu od 49.000,00 kn/6.503,42 € uplaćena je nakon završetka strategije, odnosno u 2022. godini.
Kroz ovu strategiju je definiran strateški i operativni koncept razvoja turizma koji će osigurati proizvodne, institucionalne, organizacijske i ljudske pretpostavke za uspostavljanje trajne privlačnosti Ravnih kotara kao turističke destinacije i poboljšanje njene konkurentske sposobnosti na međunarodnom turističkom tržištu. 
Za projekt Strategiju razvoja turizma Ravnih kotara nam je iz Fonda za udružene turističke zajednice javnim natječajem dodijeljeno 84.000,00 kn/11.148,72 €. 
Planirani rashodi za ovu stavku iznosili su 50.000,00 kn/6.636,14 €, a utrošeno je 49.000,00kn/6.503,42 €.

Ostvareni cilj aktivnosti: Turističko profiliranje i povećanje vidljivosti te definiran strateški i operativni koncept razvoja turizma koji će osigurati proizvodne, institucionalne, organizacijske i ljudske pretpostavke za uspostavljanje trajne privlačnosti Ravnih kotara kao turističke destinacije i poboljšanje njene konkurentske sposobnosti na međunarodnom turističkom tržištu. 
Nositelj aktivnosti i partneri: 
TZ Ravni kotari, Sveučilište u Zadru
Realizacija:
49.000,00 kn/6.503,42 €

1.2.	Istraživanje i analiza tržišta                                                                                     
TZ Ravni kotari redovito je provodila analize i pratila kretanje trendova u cilju ostvarivanja svojih zadaća u suradnji sa regionalnom turističkom zajednicom i Hrvatskom turističkom zajednicom.
Nositelj aktivnosti i partneri: 
TZ Ravni kotari
Realizacija: 
0,00 kn/0,00 €

1.3.	Mjerenje učinkovitosti promotivnih aktivnosti     
Turistička zajednica Ravni kotari izvještavala je regionalnu turističku zajednicu i HTZ-a o svim poduzetim mjerenjima učinkovitosti promotivnih aktivnosti, te provodila interna istraživanja o poduzetim aktivnostima (facebook, instagram) kako bismo dobili što bolji feedback o potražnji i potrebama turista i dionika javog i privatnog sektora te kako bi znali planirati buduće akcije sličnog sadržaja vezane uz boravak turista u destinaciji i njihov doživljaj vezan uz turističku destinaciju.
Nositelj aktivnosti i partneri: 
TZ Ravni kotari
Realizacija: 
0,00 kn/0,00 €

2. Razvoj turističkog proizvoda

2.1. Identifikacija i vrednovanje resursa te strukturiranje turističkih proizvoda              
TZ Ravni kotari je tijekom 2022. godini nastavila aktivnosti uređenja i trasiranja biciklističkih staza s obzirom da važnost ciklo-turizma leži u tome što on nudi okosnicu razvoja predsezone i postsezone kao jednog od najvažnijih razvojnih interesa županije.  
Sudjelovali smo i u poticanju razvoja vinskog područja koje u sklopu vinske ceste ima vinske itinerere odnosno punktove. Osnovni zadatak svakog vinskog itinerera jest promocija vina i njegova turistička prezentacija koja se sastoji u revalorizaciji, razvoju i njezi vinarstva i vinogradarstva. Vinske ceste Ravnih kotara u budućnosti moramo smatrati kao jedan prepoznatljiv i uobličen turistički proizvod koji će se iz godine u godinu upotpunjavati i usavršavati. 
Provodili smo i niz aktivnosti koje se odnose na profiliranje i brendiranje Ravnih kotara kao turistički izrazito atraktivnog područja s posebnim naglaskom na podizanju kvalitete svih razina turističke ponude. Pod time posebice podrazumijevamo promociju gastro brendova i aktivnije uključenje lokalne zajednice kao aktivnog čimbenika turističkih kretanja i aktivnosti na našem području. 
Tako smo u suradnji s agencijom Authland, formirali paket aranžmane koji se nude na njihovim web stranicama, ali smo i sami promovirali pakete na svojoj web stranici i mobilnoj aplikaciji Visitravnikotari. 
Planirani rashodi za ovu stavku iznosili su 100.000,00 kn/13.272,28 €, a utrošeno je 0,00 kn/0,00 €
Ostvareni cilj aktivnosti: Razvoj cikloturizma i vinskih cesta kao jednog od najzastupljenijih turističkih proizvoda na području destinacije 
Nositelj aktivnosti i partneri: 
TZ Ravni kotari, JLS pod TZ Ravni kotari
Realizacija: 
0,00 kn/0,00 €

2.2. Sustavi označavanja kvalitete turističkog proizvoda    
Projekt Označavanja kvalitete (labelling) u obiteljskom smještaju pod brand imenom „WELCOME“ je projekt koji je 2015. g. pokrenula Turistička zajednica Zadarske županije u suradnji sa sustavom lokalnih turističkih zajednica. 
Vođeni činjenicom kako se povećanjem kvalitete smještaja u postojećim kapacitetima, podizanjem razine usluga, kao i svijesti o složenosti segmenta sunca i mora, mogu stvoriti preduvjeti za jačanje glavne sezone te produženje iste, Turistička zajednica Ravni kotari je poticala obveznike koji udovoljavaju kriterijima Javnog poziva za označavanje kvalitete obiteljskog smještaja (Labelling) „Welcome“ da se prijave na isti.
Tako smo u 2022. godini imali više novih obveznika čiji su objekti dobili oznaku kvalitete „Welcome“. Nosioci oznake kvalitete Welcome s našeg područja na natječaju za Welcome nagrade za najbolje iznajmljivače u Zadarskoj županiji osvojili su sve tri nagrade u kategoriji smještaja ''Kuća za odmor'' te prvu nagradu u kategoriji smještaja ''Apartmani/studio apartmani''.

Ostvareni cilj aktivnosti: Povećana konkurentnost i kvaliteta ponude obiteljskog smještaja, dodatna promidžba obiteljskog smještaja, povećana vidljivosti i prepoznatljivosti te produženje turističke sezone.
Nositelj aktivnosti i partneri: 
TZ Ravni kotari, TZ Zadarske županije
Realizacija: 
0,00 kn/0,00 €

2.3. Podrška razvoju turističkih događanja 
Turistička zajednica Ravni kotari u suradnji sa svih 7 JLS stavila je naglasak na neke manifestacije koje su strateški bitne za naštu turističku zajednicu, kao što su: 
Gastro manifestacija Puževim korakom, Bukara Benkovac, Benkovački prisnac, Ravnokotarska fišijada, Vinfest Benkovac, Etno festival te Bike and Wine – Ravni kotari tura.
Programom rada za 2022. godinu planirano je održavanje Gastro manifestacija Puževim korakom, međutim manifestacija nije održana.
Planirani rashodi za ovu stavku iznosili su 20.000,00 kn/2.654,46 €, a utrošeno je 0,00 kn/0,00 €.

Bukara Benkovac: Ovom manifestacijom stavlja se naglasak na ponudu, prezentaciju i promociju hrane i pića kojima obiluje ovaj kraj, koji je u svijesti ljudi sinonim za raznovrsnu i zdravu hranu te dobra vina. Manifestacija ima za cilj promociju Bukovice i Ravnih kotara te svih posebnosti, atrakcija, narodnih običaja, odnosno svih čimbenika kreiranja potencijalnog turističkog proizvoda.	
Planirani rashodi za ovu stavku iznosili su 25.000,00 kn/3.318,07 €, a utrošeno je 10.000,00 kn/1.327,23 €.

Benkovački prisnac: Benkovački prisnac je autohtona delicija Bukovice i Ravnih kotara, jednostavna, a opet tako dobra. Stoljećima se sprema na ovim prostorima i jedno je od najprepoznatljivijih jela ovoga kraja. Cilj ove manifestacije je očuvanje i promocija tradicionalnih ravnokotarskih recepata te ujedno isticanje Zadarske županije kao top gastro turističke destinacije.
Planirani rashodi za ovu stavku iznosili su 15.000,00 kn/1.990,84 €, a utrošeno je 10.000,00 kn/1.327,23 €.

Ravnokotarska fišijada: Riječ je o manifestaciji koja okuplja najpoznatije ribolovce, kuhare i ostale ljubitelje ribljih specijaliteta iz cijele Hrvatske koji se natječu u pripremanju ribljeg paprikaša po domaćoj recepturi.
Planirani rashodi za ovu stavku iznosili su 0,00 kn/0,00 €, a utrošeno je 10.000,00 kn/1.327,23 €.
 
Vinfest Benkovac: S obzirom na stoljetnu tradiciju vinogradarstva i vinarstva u Ravnim kotarima, Grad Benkovac u suradnji s Turistickom zajednicom Ravni kotari pokrenuo je manifestaciju Vinfest - Benkovac, koja se vrlo brzo afirmirala kao jedna od najkvalitetnijih vinskih izložbi u Republici Hrvatskoj. Cilj manifestacije je promocija vinarstva na podrucju Ravnih kotara te cijele Zadarske županije, na prostoru koji je tradicijski i geografski uz sve pogodnosti i potencijale predvodnik u proizvodnji vrhunskih vina. 
Planirani rashodi za ovu stavku iznosili su 40.000,00 kn/5.308,91 €, a utrošeno je 20.000,00 kn/2.654,46 €.

Etno festival: Manifestacija u organizaciji Turističke zajednice Ravni kotari i KUD-a Branimir. Uz kulturno umjetnička društva Bukovice i Ravnih kotara, predstavljaju se i skupine iz cijele Hrvatske. Cilj manifestacije je prikazati raznolikost i bogatstvo etno baštine naše domovine.
Planirani rashodi za ovu stavku iznosili su 10.000,00 kn/1.327,23 €, koliko je i utrošeno.

Bike and Wine – Ravni kotari tour: Bike and Wine – Ravni kotari tura jedinstvena je biciklijada koja povezuje nezaboravne krajolike i baštinu ruralnih dijelova Zadarske županije te najpoznatije vinarije šire regije. Cilj manifestacije je razvoj cikloturizma kao jednog od najzastupljenijih turističkih proizvoda na području desinacije te spajanje eno-gastronomskog turističkog doživljaja s ponudom aktivnog turizma. Planirani rashodi za ovu stavku iznosili su 20.000,00 kn/2.654,46 €, a utrošeno je 10.000,00 kn/1.327,23 €.

Dani agroturizama Ravnih kotara – utrošeno je 10.000,00 kn/1.327,23 €.

Iz Fonda za turistički nedovoljno razvijena područja i kontinent za projekt Eno-gastro manifestacije Ravnih kotara javnim natječajem nam je odobren iznos od 79.200,00 kn/10.511,65 €.
Ukupni planirani rashodi za ovu stavku iznosili su 130.000,00 kn/17.253,97 €, a utrošeno je 80.000,00/10.617,82 €.

Ostvareni cilj aktivnosti: Pozicioniranje prostora Ravnih kotara i Zadarske županije i isticanje bogate baštine ovog kraja kao sastavnog dijela potencijalnog turističkog proizvoda te stvaranje koncepta manifestacija koje naglasak stavljaju na bogatstvo, tradiciju te autohtonu bogatu baštinu i gastronomiju ovih prostora, prezentiranu na jedan novi način, vizualno atraktivan i edukativan.
Nositelj aktivnosti i partneri: 
TZ Ravni kotari, Grad Benkovac, KUD Branimir, Ilirija d.d.
Realizacija: 
80.000,00kn/10.617,82 €

2.4. Turistička infrastruktura                                                                                             
Turistička zajednica Ravni kotari upravlja turističkom infrastrukturom.

2.5. Podrška turističkoj industriji                                                                              
Svim subjektima na području turističke zajednice omogućili smo koordinaciju i pružanje stručne pomoći pri razvijanju novih turističkih aktivnosti i proizvoda u svrhu obogaćivanja turističke ponude, podršku svim subjektima zainteresiranim u svrhu razvoja programa povezanih neposredno s turističkim proizvodom.
Turistička zajednica Ravni kotari sudjelovala je u raznim donacijama, a sve u svrhu uključivanja lokalne zajednice kao aktivnog čimbenika turističkih kretanja. TZ je u 2022. godini ukupno donirala 172.500,00 kn/22.894,68 € raznim udrugama, kudovima i sl. Neki od njih su Kud Branimir Benkovac, Kud Sv. Luka Škabrnja, Klapa Kotaranke Benkovac, Biciklistički klub AKS Stankovci, Udruga vinogradara i vinara, Općina Stankovci, Općina Zemunik Donji, Udruga studenata Bukovice i Kotara BIK i sl. Javni poziv nije proveden.
Organizirano je i studijsko putovanje u Italiju u svrhu edukacije i praćenja primjera dobre prakse. Na studijskom putovanju su sudjelovali predstavnici turističke industije, vlasnici agroturizama i OPG-a s područja LTZ. Na putovanje je ukupno je utrošeno 45.454,00 kn/6.032,78 €. 
Također, sa TZ Zadarske županije te ostalim predstavnicima lokalnih TZ-a sudjelovali smo na studijskom putovanju u Sloveniju. Ukupan trošak ovog studijskog putovanja iznosi 4.520,70 kn/600,00 €.

TZ je u 2022. planirala organizirati i tečaj engleskog i njemačkog jezika kako bi iznajmljivačima maksimalno olakšali komunikaciju s gostima, međutim tečaji ipak nisu održani radi alokacije sredstava na druge aktivnosti.
Turistička zajednica Ravni kotari tokom 2022. godine bila je domaćin i podrška u organizaciji Welcome radionice za iznajmljivače na području zajednice. Predavači su na edukaciji iznajmljivačima olakšala razumijevanje njihovih zakonskih obaveza te im dala uvide u marketinško poslovanje i pružila korisne informacije u vezi iznajmljivanja. Na edukaciji su iznajmljivači dobili i korisne informacije o pogodnostima kreditiranja smještaja u sustavu kvalitete Welcome.  
Procijenili smo da je na ovu stavku potrebno utrošiti veći iznos od planiranog, u svrhu revitalizacije područja te stvaranja i uvođenja Ravnih kotara na turističko tržište, kao i aktivno poticati domicilno stanovništvo na ozbiljnije bavljenje turističkom djelatnošću, čija je uloga i ključna.
Planirani rashodi za ovu stavku iznosili su 20.000,00 kn/2.654,46 €, a utrošeno je 222.474,70 kn/29.527,47 €.
Ostvareni cilj aktivnosti: Podizanje izvrsnosti kod turističkih subjekata u prostoru
Nositelj aktivnosti i partneri: TZ Ravni kotari, TZ Zadarske županije, predstavnici turističke industrije
Realizacija:
222.474,70 kn/29.527,47 €
3. Komunikacija i oglašavanje
3.1. Sajmovi, posebne prezentacije i poslovne radionice                                                 
Turistička zajednica u koordinaciji s regionalnom turističkom zajednicom temeljem programa rada regionalne turističke zajednice vršila je posebne prezentacije te sudjeluje na sajmovima i  poslovnim radionicama. Ono na čemu smo inzistirali u marketinškim kampanjama je isticanje svih prednosti, potencijala i blizine Ravnih kotara kao područja idealnog za potpun turistički doživljaj cijele regije. Prostora gdje se naglasak stavlja na tradiciju, baštinu, ekologiju i održivi razvoj.
U svrhu promocije na ciljanim tržištima emitirani su reklamni spotovi:
•	Diadora media d.o.o. – Čestitka za Dan državnosti - 1.500,00 kn/199,08 € te emitiranje čestitke za božićne blagdane – 5.500,00 kn/729,98 €
•	Novi Radio d.o.o. – Kampanja za Dane agroturizama Ravnih kotara 2.500,00 kn/331,81 €, a sve u svrhu profiliranja i brendiranja Ravnih kotara kao turistički izrazito atraktivnog područja
Planirani rashodi za ovu stavku iznosili su 10.000,00 kn/1.327,23 €, a utrošeno je 9.500,00 kn/1.260,87 €.
Ostvareni cilj aktivnosti: Zajedničkim oglašavanjem povećava se vidljivost naše regije
Nositelj aktivnosti i partneri: 
TZ Ravni kotari 
Realizacija: 
9.500,00 kn/1.260,87 €
3.2. Suradnja s organizatorima putovanja                                                                        
TZ Ravni kotari pružala je podršku u organizaciji studijskih putovanja novinara, predstavnika organizatora putovanja i agenata, u suradnji s regionalnom turističkom zajednicom i hrvatskom turističkom zajednicom. 
Nositelj aktivnosti i partneri: 
TZ Ravni kotari, JLS na području TZ-a, lokalni pružatelji usluga
Realizacija:
0,00 kn/0,00 €
3.3. Kreiranje promotivnog materijala                                                                             TZ Ravni kotari kroz 2022. godinu realizirala je ponovno tiskanje brošure u kojoj smo istaknuli vrijednosti ovog kraja, (gastro ponuda, kulturno-povijesna baština, etnografsko, krajobrazno, kultura života i rada, aktivni odmor itd.). Brošura sadrži sve kulturno-povijesne znamenitosti, atrakcije i ostale bitne činjenice, kao i opisni dio s popratnim fotografijama. Izrada brošura koštala je 54.000,00 kn/7.167,03 €.
Zbog rastućeg broja smještajnih jedinica, a samim time i većeg broja turista te sve većoj svijesti iznajmljivača o potrebi kvalitetnog informiranja svojih gostiju o lokalnoj ponudi, javlja se veća potreba za distribucijom promotivnih materijala. Potaknuti tom činjenicom odlučili smo veći dio sredstava od planiranog utrošiti na ovu stavku.
Za projekt Izrada brošure – Ravni kotari nam je iz Fonda za udružene turističke zajednice javnim natječajem dodijeljeno 45.000,00 kn/5.972,53 €.
Planirani rashodi za ovu stavku iznosili su 60.000,00 kn/7.963,37 €, a utrošeno je 54.000,00 kn/7.167,03 €.

Ostvareni cilj aktivnosti: Informiranje javnosti i iznajmljivača o ponudi Ravnih kotara, uspješna promocija čitavog područja, uspješna prezentacija ključnih proizvoda, vrijednosti i doživljaja destinacije.
Nositelj aktivnosti i partneri: 
TZ Ravni kotari
Realizacija: 
54.000,00 kn/7.167,03 €

3.4. Internetske stranice                                                                                           
Postojeća Internet stranica Turističke zajednice je zastarjela te smo u 2022. godini izradili novu, moderniju web stranicu koja će ispuniti svoju promidžbeno informativnu svrhu. Nova web stranica zamijenila je portal TZG Benkovca koji je u proteklom razdoblju ispunio svoju svrhu te sadrži mnoštvo informacija o Ravnim kotarima u slici i tekstu kako bi što kvalitetnije približili ovaj kraj potencijalnim posjetiteljima. Na novoj web stranici zastupljena su sva mjesta i JLS u Ravnim kotarima te je navedena platforma servis svih potreba u prostoru Bukovice i Ravnih kotara.
Tekstove za web zasad su samo na hrvatskom jeziku. Stranicu planiramo prevesti i na druge svjetske jezike. Za Internetsku stranicu utrošeno je ukupno 60.774,62 kn/8.066,18 €. 
Troškovi po stavkama: 
•	Izrada web stranice: 50.000,00 kuna/6.636,14 €
•	Pisanje tekstova za web stranicu: 10.774,62/1.430,04 €
Izradu Web stranice smo sufinancirali iz Fonda za udružene turističke zajednice iz kojeg nam je za istu javnim natječajem dodijeljeno 27.500,00 kn/3.649,88 €.
Turistička zajednica Ravni kotari tijekom cijele godine aktivna je na postojećim profilima na najznačajnijim društvenim mrežama – Facebook i Instagram. U prikupljanju materijala za objavu značajna je bila suradnja s ostalim turističkim subjektima na području djelovanja Turističke zajednice. Kontinuiranim informiranjem prezentirali su se ključni proizvodi, vrijednosti i doživljaji destinacije. Za održavanje društvenih mreža ukupno smo utrošili 4.375,00 kn/580,66 €.
Usluga promocije cikloturizma Ravnih kotara na društvenim mrežama „Bike patrola” i u nacionalnim medijima Tportal i Večernji list – 10.000,00 kn/1.327,23 €.
Planirani rashodi za ovu stavku iznosili su 20.000,00 kn/2.654,46 €, a utrošeno je 75.149,62 kn/9.974,07 €.

Ostvareni cilj aktivnosti: 
Poboljšanje iskustva korisnika te olakšano pronalaženje sadržaja sukladno potrebama i interesima korisnika. Bolja vidljivost destinacije na internetu što je u današnje vrijeme neophodno i nužno za marketing destinacije.
Nositelj aktivnosti i partneri: 
TZ Ravni kotari
Realizacija: 
75.149,62 kn/9.974,07 €.

3.5. Kreiranje i upravljanje bazama turističkih podataka                                              
Stvaranje banke fotografija i snimljenog materijala na CD-u neophodan su preduvjet za kvalitetnu podršku marketinških aktivnosti. TZ Ravni kotari je tijekom 2022. godine nadopunjavala svoju banku fotografija. Stvaranje baze podataka i arhiviranje neophodno je za što učinkovitije obavljanje administrativnih poslova i rješavanje svakodnevnih operativnih zadataka bitnih za uspješno funkcioniranje ureda. 
Planirani rashodi za ovu stavku iznosili su 5.000,00 kn/663,61 €, a utrošeno je 0,00 kn/ 0,00 €
Nositelj aktivnosti i partneri: 
TZ Ravni kotari
Realizacija: 
0,00 kn/ 0,00 €

3.6. Turističko informativne aktivnosti                                                                     
Turistička zajednica Ravni kotari u 2022. godini je na velikom broju lokaliteta kulturno povijesne baštine i ostalih turistički zanimljivih lokaliteta postavila putokaznu smeđu signalizaciju i interpretacijske ploče. Navedene aktivnosti i slični zahvati vrše se u svim JLS članicama TZ Ravni kotari. S obzirom da na našem području ima jako puno lokaliteta i utvrda pogotovo iz srednjovjekovnog razdoblja, uređenjem navedene baštine i stavljanjem u turističku i drugu funkciju iste bitno smo podigli razinu prezentacije cijelog prostora. Navedene poslove planiramo dugoročno i kontinuirano te detaljno razrađujemo planove uređenja u suradnji sa svim relevantnim čimbenicima (Grad, Općine, Zavičajni muzej, Komunalno poduzeće, Konzervatorski odjel, Hrvatske šume itd.).
Kako na našem području iz godine u godinu raste broj predstavnika turističke ponude, smještajnih kapaciteta i ostalih atrakcija, prikladnim turističkim putokazima označili smo i veliki broj novih kuća za odmor, agroturizama i opg-ova koji pružaju usluge u turizmu.
Troškovi po stavkama:
•	Smeđa signalizacija  - 112.250,000 kn/14.898,14 €
•	Najam Jumbo panoa  - 5.500,00 kn/729,98 €
Zbog rastućeg broja smještajnih jedinica, a samim time i interesa iznajmljivača za označavanje njihovih kuća za odmor kako bi gostima omogućili što lakše snalaženje u prostoru i dostupnost smještajnih objekata, na ovu stavku utrošeno je više sredstava od prvotno planiranog iznosa.
Iz Fonda za turistički nedovoljno razvijena područja i kontinent za projekt Postav turističke signalizacije-kuće za odmor, javnim natječajem nam je dodijeljeno 108.000,00 kn/14.334,06 €.

Planirani rashodi za ovu stavku iznosili su 25.000,00 kn/3.318,07 €, a utrošeno je 117.750,00 kn/15.628,11 €.

Ostvareni cilj aktivnosti: Postavljenjem putokazne smeđe signalizacije i jumbo panoa bitno smo podigli razinu prezentacije cijelog prostora. Na ovaj način doprinijeli smo oplemenjivanju užeg i šireg prostora svakog mjesta, odnosno lokaliteta u blizini. 
Nositelj aktivnosti i partneri: 
TZ Ravni kotari
Realizacija: 
117.750,00 kn/15.628,11 €

3.7. Marketinške i poslovne suradnje- udruženo oglašavanje sa sustavom TZ-a i predstavnicima turističke ponude                                                                             
Zajedničkim udruženim oglašavanjem ističemo se na turističkom tržištu i zajedničkim aktivnostima možemo utjecati na turističku potražnju i poboljšati turističku ponudu destinacije. Pod ovu stavku spada plaćanje po Ugovoru o suradnji na udruženim marketinškim aktivnostima niskotarfine aviokompanije Ryanair u 2022. godini. 
Planirani rashodi za ovu stavku iznosili su 10.000,00 kn/1.327,23 €, a utrošeno je 8.622,61 kn/1.144,42 €.

Ostvareni cilj aktivnosti: 
Marketing destinacije kroz povezivanje dionika na regionalnom nivou u skladu s marketinškim dokumentima što osigurava cjelovitu zastupljenost specifičnih regionalnih interesa i vidljivost na globalnom turističkom tržištu. Navedena suradnja osigurala je veći broj dolazaka i noćenja s emitivnih tržišta gdje se provodila promotivna kampanja.
Nositelj aktivnosti i partneri: 
TZ Ravni kotari, TZ Zadarske županije
Realizacija: 
8.622,61 kn/1.144,42 €
4. Destinacijski menadžment
4.1. Turistički informacijski sustavi i aplikacije/ eVisitor                                                
Turistička zajednica redovito sudjeluje u razvoju i upravljanju sustavu eVisitor i ostalim turističkim informacijskim sustavima, te u razvoju ostalih sustava temeljenim na informatičkim tehnologijama.
Također, s obzirom kako je portal Hrvatske turističke zajednice www.croatia.hr objavljen te je projektiran kao portal cijelog sustava, uredili smo svoju poddomenu, a nastavit ćemo i dalje doprinositi promociji destinacije konstantnim ažuriranjem potrebnih podataka. 
Nositelj aktivnosti i partneri: 
TZ Ravni kotari
Realizacija: 
0,00 kuna/0,00 €

4.2. Upravljanje kvalitetom u destinaciji                                                                          
Turistička zajednica Ravni kotari pruža podršku svim subjektima zainteresiranim za sudjelovanje u planiranju i provedbi ključnih investicijskih projekata javnog i privatnog sektora, prije svega tu se misli na pripadajućih 7 JLS, te surađuje sa ostalim predstavnicima turističke ponude radi podizanja kvalitete ponude u destinaciji. Tako smo određenim subjektima zainteresiranim za investicijske projekte bili podrška u marketinškom istraživanju područja, dostavljali fotodokumentaciju, statistiku o broju objekata, dolascima i noćenjima te ih informirali u vezi karakteristika područja i o turističkim potencijalima. Svrha ove podrške jest asistencija kako bi se podijelila znanja, sastavila što bolja kandidatura, te postigla usklađenost projekata na terenu koji su bitni za zajednicu.
U sklopu projekta MADE IN-LAND – MAnagement and DEvelopment of INLANDs u kojem je Agencija za razvoj Zadarske županije ZADRA NOVA jedan od devet partnera iz Jadranskih regija Hrvatske i Italije razvijena je web aplikacija ''Potraga za petim elementom'' koja predstavlja alat za promociju turističkog sadržaja Zadarskog zaleđa krajnjim korisnicima. Aplikacija na suvremeni način promovira kulturnu baštinu, prirodna dobra, tradicionalne proizvode kao i gastronomsku ponudu zadarskog zaleđa koji u konačnici nude „peti element“. Preuzeli smo upravljanje aplikacijom te smo na ovaj način podigli kvalitetu ponude u destinaciji i učinili ponudu našeg kraja dostupnijom lokalnom stanovništvu i turistima.
Turistička zajednica Ravni kotari provodila je niz aktivnosti koje se odnose na profiliranje i brendiranje Ravnih kotara kao turistički izrazito atraktivnog područja s posebnim naglaskom na podizanju kvalitete svih razina turističke ponude. Tako smo u suradnji sa svim članicama (JLS) poticala aktivnosti koje pridonose unapređenju općih uvjeta dolaska i boravka turista.

Planirani rashodi za ovu stavku iznosili su 40.000,00 kn/5.308,91 €, a utrošeno je 0,00 kn/ 0,00 € 

Ostvareni cilj aktivnosti: 
Promocija posebnosti destinacije
Nositelj aktivnosti i partneri: 
TZ Ravni kotari
Realizacija: 
0,00 kn/ 0,00 €

4.3. Poticanje na uređenje destinacije                                                                     
Turistička zajednica Ravni kotari je u suradnji sa subjektima javnog i privatnog sektora u destinaciji sudjelovala u podizanju kvalitete turističkog iskustva, funkcioniranja, dostupnosti i kvalitete javnih usluga, servisa i komunalnih službi na području turističke zajednice. Također smo poticali poboljšanje općih uvjeta boravka turista te aktivnosti uređenja mjesta (šetnice, klupe i stolovi, odmorišta, vidikovci, uređenje zelenih površina i sl.). 
Naglasak je na poticanju aktivnosti i sudjelovanju u programima zaštite okoliša te iniciranje i poticanje aktivnosti za njegovo očuvanje. Pored navedenog posebno se poticalo održavanje i oplemenjivanje već postojećih zelenih površina te oplemenjivanje što većeg broja lokaliteta kulturno povijesne baštine u svim JLS po uzoru na neke već uređene. Ostvarili smo cilj kroz suradnju s jedinicom lokalne samouprave. 
Od sredstava iz Fonda za udružene turističke zajednice u svakoj od šest općina smo izgradili po dva odmorišta sa kamenim klupama i stolovima te smo ih hortikulturno uredili. Također, od sredstava iz Fonda za turistički nedovoljno razvijena područja i kontinent oslikali smo po dva autobusna stajališta u svakoj od šest općina pod našim TZ-om.
Na ove dvije stavke utrošeno je:
•	Uređenje odmorišta – 136.620,00 kn/18.132,59 €
•	Oslikavanje autobusnih stanica – 39.600,00 kn/5.255,82 €
Planirani rashodi za ovu stavku iznosili su 5.000,00 kn/663,61 €, a utrošeno je 176.220,00 kn/23.388,41 €., budući da su nam odobrena sredstva iz Fonda za udružene turističke zajednice i sredstva iz Fonda za turistički nedovoljno razvijena područja i kontinent.

Ostvareni cilj aktivnosti: 
Poboljšanje uvjeta boravka turista u destinaciji i razvijanje svijesti o važnosti gospodarskih, društvenih i drugih učinaka turizma, kao i potrebi i važnosti očuvanja i unapređenja svih elemenata turističke ponude destinacije. 
Nositelj aktivnosti i partneri: 
TZ Ravni kotari, JLS u sklopu TZ Ravni kotari, subjekti javnog i privatnog sektora 
Realizacija: 
176.220,00 kn/23.388,41 €

5. Članstvo u strukovnim organizacijama

Realizacija: 
0,00 kuna/0,00 €

6. Administrativni rashodi
U administrativne poslove svrstavamo sve poslove ureda turističke zajednice i ostale poslove koji su nužni za ostvarenje programa rada turističke zajednice. To su poslovi ureda određeni Zakonom o turističkim zajednicama i statutom turističke zajednice, poslovi vezani uz ostvarenje programa rada turističke zajednice koje obavlja ured ili su povjereni trećim osobama radi ekonomičnosti postupka i troškovi za rad tijela turističke zajednice.

6.1. Plaće
Tokom cijele godine Turistička zajednica Ravni kotari ima zaposlene dvije osobe – direktora turističke zajednice i pomoćnicu direktora. 

•	Neto plaća zaposlenih………………………………………..238.946,83 kn/31.713,69 €
•	Trošak poreza i doprinosa iz plaće…………………………....91.595,61 kn/12.156,83 €
•	Doprinosi na plaću…….………………………………………..54.539,49 kn/7.238,63 €
•	Naknade zaposlenima(prijevoz, nagrade, pomoći)…………......57.817,22 kn/7.637,66 €

Ukupno je na rashode za zaposlene utrošeno 442.899,15 kn/58.782,82 €

6.2. Materijalni troškovi	

Materijalni troškovi odnose se na režijske troškove, troškove za uredsku opremu i materijal, održavanje prostora, troškove platnog prometa, troškove poštarine i druge usluge vezane za poslovanje ureda.
Prikaz rashoda u promatranom razdoblju bio bi slijedeći:
Usluge telefona i pošte…..........................................................................10.535,20 kn/1.398,26 €
Električna energija ..….............................................................................15.655,13 kn/2.077,79 €
Komunalne usluge.....……………....……………………………................1.700,09 kn/225,64 €
Intelektualne i osobne usluge……...…………………………………….10.534,00 kn/1.398,10 €
Reprezentacija……………………………………………………….…..11.728,20 kn/1.556,60 €
Pomoćni i potrošni materijal...…………………………………………..52.201,75 kn/6.928,36 €
Premije osiguranja...………………………………………………………...5.926,20 kn/786,54 €
Usluge banke…………………………………………………...………....8.065,34 kn/1.070,45 €
Uredski materijal i materijal za čišćenje…..………………...…...…………6.815,75 kn/904,61 €
Grafičke i knjigovodstvene usluge……………………………………….26.000,00 kn/3.450,79 €
Ostale usluge..................…………………………………………………13.783,75 kn/1.829,42 €
Amortizacija……………………………………………………………..18.669,43 kn/2.477,86 €
Ostali nespomenuti rashodi............................................................................1.609,16 kn/213,57 €

Materijalni troškovi iznosili su ukupno 183.224,00 kn/24.318,00 €

Tijela turističke zajednice :
Skupština Turističke zajednice Ravni Kotari: Kroz 2022. godinu održane su 2 sjednice Skupštine turističke zajednice sve u skladu sa Zakonom o turističkim zajednicama i promicanju hrvatskog turizma i Poslovnika o radu Skupštine.
Vijeće Turističke zajednice ravni Kotari: Kroz 2022. godinu održane su 4 sjednice Vijeća  turističke zajednice sve u skladu sa Zakonom o turističkim zajednicama i promicanju hrvatskog turizma i Poslovnika o radu Vijeća.
Za svoj rad članovi turističkog vijeća i skupštine ne primaju naknadu.

7.Rezerva 
Rezerva do 5% za potrebe osiguranja likvidnosti u izvanrednim okolnostima te financiranja neplaniranih aktivnosti.

Financijski plan – Izvješće o izvršenju Programa rada
 	 	PRIHODI	Plan kn 2022.		Rebalans 2022.	Realizacija kn 2022.		udio % u realizaciji 	indeks 	
				Plan € 2022.			Realizacija    € 2022.		realizacija	
									/rebalans	
1.	 	Izvorni prihodi	420.000,00	55.743,58	0,00	630.430,44	83.672,50	37,12	0,00	
 	1.1.	Turistička pristojba	250.000,00	33.180,70	0,00	406.672,36	  53.974,70	23,95	0,00	
 	1.2.	Članarina	170.000,00	22.562,88	0,00	223.758,08	29.701,38	13,18	0,00	
2. 	 	Prihodi iz proračuna općine/grada/županije i državnog proračuna	370.000,00	49.107,44	0,00	392.500,00	52.093,70	23,11	0,00	
3.	 	Prihodi od sustava turističkih zajednica 	50.000,00	6.636,14		626.300,00	83.124,29	36,88   	0,00	
4.	 	Prihodi iz EU fondova	0,00	0,00	0,00	0,00	0,00	0,00	0,00	
5.	 	Prihodi od gospodarske djelatnosti	0,00	0,00	0,00	0,00	0,00	0,00	0,00	
6.	 	Preneseni prihod iz prethodne godine	0,00	0,00	0,00	    0,00     	    0,00     	0,00	0,00	
7.	 	Ostali prihodi	10.000,00	1.327,23	0,00	48.981,66	6.500,98	2,88	0,00	
		Ukupno prihodi	850.000,00	

112.814,39		
1.698.212,10	

225.391,48			
 	 	AKTIVNOSTI	Plan kn 2022.		Rebalans 2022.	Realizacija kn 2022.		udio % u realizaciji	indeks 	
				Plan € 2022.			Realizacija    € 2022.		realizacija	
									/rebalans	
1.	 	ISTRAŽIVANJE I STRATEŠKO PLANIRANJE 	50.000,00	6.636,14	0,00	    49.000,00	     6.503,42	3,45	0,00	
 	1.1.	Izrada strateških/operativnih/komunikacijskih/akcijskih dokumenata	50.000,00	6.636,14	0,00	49.000,00	6.503,42	3,45	0,00	
 	1.2.	Istraživanje i analiza tržišta	0,00	0,00	0,00	0,00	0,00	0,00	0,00	
 	1.3.	Mjerenje učinkovitosti promotivnih aktivnosti	0,00	0,00	0,00	0,00	0,00	0,00	0,00	
2.	 	RAZVOJ TURISTIČKOG PROIZVODA	250.000,00	33.180,70	0,00	302.474,70	    40.145,29	21,32	0,00	
 	2.1.	Identifikacija i vrednovanje resursa te strukturiranje turističkih proizvoda	100.000,00	13.272,28	0,00	0,00	0,00	     0,00	0,00	
 	2.2.	Sustavi označavanja kvalitete turističkog proizvoda	0,00	0,00	0,00	0,00	0,00	0,00	0,00	
 	2.3.	Podrška razvoju turističkih događanja	130.000,00	17.253,97	0,00	80.000,00	10.617,82	     5,64	0,00	
 	2.4.	Turistička infrastruktura 	0,00	0,00	0,00	0,00	0,00	0,00	0,00	
 	2.5.	Podrška turističkoj industriji 	20.000,00	2.654,46	0,00	222.474,70	29.527,47	15,68	0,00	
3.	 	KOMUNIKACIJA I OGLAŠAVANJE	130.000,00	17.253,97	0,00	        
  
   265.022,23

 35.174,49

	18,68	0,00	
 	3.1.	Sajmovi, posebne prezentacije i poslovne radionice	10.000,00	1.327,23	0,00	9.500,00	1.260,87	0,67	0,00	
 	3.2.	Suradnja s organizatorima putovanja	0,00	0,00	0,00	0,00	0,00	    0,00	0,00	
 	3.3.	Kreiranje promotivnog materijala	60.000,00	7.963,37	0,00	54.000,00	7.167,03	3,81	0,00	
 	3.4.	Internetske stranice	20.000,00	2.654,46	0,00	75.149,62	9.974,07	    5,30	0,00	
 	3.5.	Kreiranje i upravljanje bazama turističkih podataka 	5.000,00	663,61	0,00	0,00	0,00	0,00	0,00	
 	3.6.	Turističko-informativne aktivnosti	25.000,00	3.318,07	0,00	117.750,00	15.628,11	8,30	0,00	
 	3.7.	Marketinške i poslovanje-udruženo oglašavanje sa sustavom TZ-a i predstavnicima turističke ponude	10.000,00	1.327,23	0,00	8.622,61	1.144,42	0,61	0,00	
4.	 	DESTINACIJSKI MENADŽMENT	45.000,00	5.972,53	0,00	176.220,00	23.388,41	12,42	0,00	
 	4.1.	Turistički informacijski sustavi i aplikacije /eVisitor	0,00	0,00	0,00	0,00	0,00	0,00	0,00	
 	4.2.	Upravljanje kvalitetom u destinaciji	40.000,00	5.308,91	0,00	0,00	0,00	0,00	0,00	
 	4.3.	Poticanje na uređenje destinacije	5.000,00	663,61	0,00	176.220,00	23.388,41	12,42	0,00	
5.	 	ČLANSTVO U STRUKOVNIM ORGANIZACIJAMA	0,00	0,00	0,00	0,00	0,00	0,00	0,00	
 	5.1.	Međunarodne strukovne i sl. organizacije	0,00	0,00	0,00	0,00	0,00	0,00	0,00	
 	5.2.	Domaće strukovne i sl. organizacije	0,00	0,00	0,00	0,00	0,00	0,00	0,00	
6.	 	ADMINISTRATIVNI POSLOVI	375.000,00	49.771,05	0,00	626.123,15	83.100,82	44,13	0,00	
 	6.1.	Plaće	308.000,00	40.878,62	0,00	442.899,15	58.782,82	    31,22	 0,00	
 	6.2.	Materijalni troškovi	67.000,00	8.892,43	0,00	183.224,00	24.318,00	    12,91	0,00	
 	6.3.	Tijela turističke zajednice	0,00	0,00	0,00	0,00	0,00	0,00	0,00	
 	6.4.	Troškovi poslovanja mreže predstavništava/ ispostava	0,00	0,00	0,00	0,00	0,00	0,00	0,00	
7.	 	REZERVA 	0,00	0,00	0,00	0,00	0,00	    0,00	0,00	
8.	 	POKRIVANJE MANJKA PRIHODA IZ PRETHODNE GODINE	0,00	0,00	0,00	0,00	0,00	0,00	0,00	
 	SVEUKUPNO 1	850.000,00	112.814,39	0,00	1.418.840,08	188.312,44	100,00	 0,00	
9.	 	FONDOVI - posebne namjene								
 	 	Fond za turističke zajednice na  turistički nedovoljno razvijenim područjima i kontinentu								
 	 	Fond za projekte udruženih turističkih zajednica								
 	 	SVEUKUPNO 2								
 	 	 						 		
TOTAL	SVEUKUPNO 1+ SVEUKUPNO 2	850.000,00	112.814,39	0,00	1.418.840,08	188.312,44	100,00		

BILANCA NA DAN 31.12.2022. GODINE

PRIHODI

U razdoblju od 31. siječnja do 31. prosinca 2022. godine u Turističkoj zajednici Ravni Kotari, ostvareni su prihodi u iznosu od 1.698.212,10 kune/225.391,48 €
•	Prihode po posebnim propisima = 630.430,44 kune/83.672,50 €
•	Prihode iz kamata iz plasmana sredstava = 0,16 kuna/0,02 €
•	Prihode iz proračuna grada i županija = 392.500,00 kuna/52.093,70 €
•	Prihodi iz Fonda za udružene TZ = 359.500,00 kuna/47.713,85 €
•	Prihodi iz Fonda za turistički nedovoljno razvijena područja = 226.800,00 kuna
/30.101,53 €
•	Prihodi od TZ Zadarske županije = 40.000,00 kuna/5.308,91 €
•	Ostali prihodi = 48.981,50 kuna/6.500,96 €

Prihodi po posebnim propisima su prihodi od boravišne pristojbe i članarine koje se prikupljaju sukladno Zakonu o boravišnoj pristojbi (NN 52/19) i Zakonu o članarinama turističkih zajednica (NN 52/19), i automatski se raspoređuju korisnicima kod Zavoda za platni promet.
RASHODI
U razdoblju od 01. siječnja do 31. prosinca 2022. godine u Turističkoj zajednici Ravni kotari, ostvareni su rashodi u iznosu od 1.418.840,08 kuna/188.312,44 €.
SALDO FONDA
U računu prihoda i rashoda za razdoblje od 01. siječnja – 31. prosinca 2022. godine, iskazani su 
Prihodi – 1.698.212,10 kune/225.391,48 €
Rashodi – 1.418.840,08 kuna/188.312,44 €
Preneseni prihodi iz ranijih godina – 171.369,54 kuna/22.744,65 €
Stanje novčanih sredstava u blagajni i na žiro računu Turističke zajednice Ravni kotari na dan 31.12.2022. godine iznosilo je – 242.623,14 kune/32.201,62 €

ZAKLJUČAK	

Uslijed izvanredne situacije uzrokovane pandemijom koronavirusa, koja je snažno utjecala na
globalna turistička kretanja u 2020. i 2021. godini, 2022. godina bilježi povećanje turističkih
dolazaka i noćenja naspram te dvije pandemijske godine. Veći dio programskih aktivnosti prema Programu rada za 2022. godinu su realizirane. Manifestacije smo bili u mogućnosti održati.
Zbog ukidanja covid mjera i normalizacijom situacije, u 2022. godini smo ostvarili puni financijski potencijal turističke pristojbe. Također, ulaskom novih kapaciteta u prihod od turističke pristojbe ostvaren je značajan rast prihoda.

IZVJEŠĆE O IZVRŠENJU PROGRAMA RADA

Izvješće o izvršenju programa rada i financijskog plana TZ Ravni kotari za 2022. Turistička zajednica šalje članovima Vijeća na uvid, a Turističko vijeće prosljeđuje Skupštini turističke zajednice na analizu i ocjenu izvršenja programa te procjenu učinka poduzetih aktivnosti na razvoj turizma.

Realizacija prihoda i rashoda bila je u skladu sa preuzetim obvezama iz Programa rada TZ Ravni kotari za 2022. godinu. Godišnja financijska izvješća, obrasci PR-RAS-NPF (Izvještaj o prihodima i rashodima za 2022. godinu) te obrazac BIL-NPF odnosno bilanca na dan 31.12.2022. sastavljena su u skladu sa stanjem u poslovnim knjigama Turističke zajednice Ravni kotari i pokazuju ispravno i vjerodostojno stanje. Sve preuzete financijske obveze na vrijeme su podmirene, a Turistička zajednica je kroz cijelu godinu bila likvidna.

Izvješće o radu i financijsko izvješće Turističke zajednice Ravni kotari za 2022. godinu Turističko vijeće podnosi Skupštini, a sadržava podatke o izvršenju programom rada pojedinačno utvrđenih zadataka, izdatke njihova izvršenja, izdatke za poslovanje turističkog ureda, ostvarenju prihoda po izvorima, financijski rezultat poslovanja, usporedbu financijskog plana i njegova ostvarenja s obrazloženjem.
Poslovanje TZ Ravni kotari u 2022. godini odvijalo se sukladno Zakonu o turističkim zajednicama i promicanju hrvatskog turizma te Statutom TZ Ravni kotari.

U predmetnom razdoblju poslovanje Zajednice odvijalo se u skladu s aktima Zajednice, odlukama Turističkog vijeća i Skupštine. 
Sredstva iz Fonda za udružene turističke zajednice te iz Fonda za turistički nedovoljno razvijena područja i kontinent utrošena su u skladu sa zakonom za opravdane i prihvatljive troškove Projekata. U Izvješću smo istaknuli prihode iz Fondova kao i rashode te ih obrazložili.

Izvješće sastavio:
                                                                       Direktor TZ Ravni kotari                                                                                    Vanja Čvrljak